Apeliavimas į gailestį
Apeliavimas į gailestį (lot. argumentum ad misericordiam) – loginė argumentacijos klaida, daroma, kai kas nors bando savo teiginį pagrįsti išnaudodamas klausytojų gailesčio jausmą. Pavyzdžiai: Tikiuosi, priimsite šią mano mokslinę teoriją. Užtrukau šešerius metus ją parašyti… neįsivaizduoju kaip jausčiausi, jei atmestumėte… Kaip jūs galite kaltinti šį berniuką vagyste? Jis nuo penkerių metų našlaitis… Akivaizdu, kad nei teorijos teisingumo, nei berniuko kaltumo klausimai neturi nieko bendro su įvairiais dalykais, galinčiais sukelti gailestį. Apeliavimas į gailestį priskiriamas apeliavimo į emocijas klaidų grupei. Dar vadinamas Galilėjaus argumentu, primenant nuo inkvizicijos nukentėjusį mokslininką.